cyanic-selkie/wikianc huggingface dataset:
Iñupiatfolk
Språk
Ein har starta fleire forsøk på å revitalisera urfolksspråk og levevis i Alaska. I Kotzebue ligg det ein immersiv iñupiat-skule, Nikaitchuat Iḷisaġviat, skipa i 1998. June Nelson Elementary school er ein annan skule i Kotzebue som arbeider for å ha meir pensum knytt til iñupiat-språk og kultur. Nome Elementary School i Nome har også lagt planar om å skipa eit iñupiaq-språkprogram. Det finst fleire relevante kurs på ulike campusar som høyre til University of Alaska system. University of Alaska Fairbanks har eit nettkurs som gjev ei innføring i iñupiaq, både for folk som allereie kan og for folk som ikkje kan iñupiaq. University of Alaska Anchorage har fleire nivå for språklæring.
Darwintulipan
I Noreg er darwintulipan ein framandart som er innført som prydplante og som er funnen forvillla i Askim i 2007.
Lynx Rocks
Skjera er kalla opp etter den australske selfangstskuta «Lynx» under kaptein Richard Siddons som vitja Sør-Shetland i 1820-21 og 1821–22, og som overvintra på Falklandsøyane i 1821.
Iñupiatfolk
Språk
I 2017 skipa ei grasrotgruppe av folk som lærte iñupiat Iḷisaqativut, eit tovekers språkkurs i fleire bustadsamfunn i iñupiatregionen. Den fyrste samlinga blei halden i Utqiaġvik i 2017. Det blei halden ei i Siqnasuaq iNome i 2018, og ei i Qikiqtaġruk i Kotzebue i 2019.
Lynx Rocks
Lynx Rocks ligg 5,5 km vest for Siddons Point, 3,97 km nord-nordaust for Kuklen Point, 6,63 km aust for Agüero Point, 10,41 km søraust for Black Point og 6,03 km sørvest for Chapman Rocks.
Iñupiatfolk
Språk
Fleire inupiatfolk utvikla piktografiske skriftsystem tidleg på 1800-talet. Dei er kjende som Alaskan Picture Writing.
Cape Freeman på Ballenyøyane
Cape Freeman er eit nes på nordenden av Sturge Island i Ballenyøyane i Antarktis. Det vart kalla opp etter H. Freeman, kaptein på kutteren «Sabrina», som segla i lag med skonnerten «Eliza Scott», og oppdaga Ballenyøyane i 1839.
Stein Tore Bakken
Stein Tore Bakken er ein norsk tidlegare ishockeyspelar. Han spelte for Lillehammer Ishockeyklubb. Han spelte heile 814 kampar og 16 sesongar for Lillehammer frå 2004 til 2021. Han spelte med nummer 44. Bakken la opp etter sesongen 2020-2021.
Perplex Ridge
Perplex Ridge er ein rygg, på over 915 moh, som består av fire klipperike massar skilde av små isbrear og som strekkjer seg 6 nautiske mil (11 km) nordaustover frå Lainez Point langs nordvestsida av Pourquoi Pas Island, utanfor vestkysten av Graham Land. Han vart først oppdaga og grovt kartlagt i 1909 av Den franske antarktisekspedisjonen under Charcot. Han vart kartlagt i 1936 av British Graham Land Expedition (BGLE) og i 1948 av Falkland Islands Dependencies Survey (FIDS). Han fekk dette namnet frå FIDS på grunn av forvirringa i forsøket på å identifisere denne ryggen frå tidlegare kart.
Iñupiatfolk
Historie
I 1950 hadde dei fleste nunamiutgruppene, som killikmiut, slått seg ned saman i Anaktuvuk Pass, ein landsby i nord-sentrale Alaska. Nokre nunamiutar fortsette nomadelivet til 1950-talet.
Forløparane til Iditarod Trail var stiane til dena'ina- og deg hit'anfolk, som var athabaskisktalande urfolk, og inupiaqfolk.
Næring
Innlands-iñupiatfolk kan også jakta på karibu, tynnhornsau, grizzlybjørn og elg. Kyst-iñupiatfolk kan jakta på kvalross, selar, kvitkval og grønlandskval. Ein kan også jakta på isbjørnar.
Fangst av ein kval kjem alle medlemmane av eit iñupiatsamfunn til gode, ettersom dyret blir partert og kjøtet og spekket delt ut etter ei tradisjonell ordning. Også slektningar som bur langt unna har rett på ein del av ein kval jegerar i landsbyen til forfedrane deira har drepe. Maktak, som er det skinnet og spekket til grønlandskval og andre kvalar blir kalla, er rik på A- og C-vitamin. C-vitamininnhaldet i kjøt blir øydelagt om ein varmebehandlar det, så det er ein helsemessig fordel å eta denne maten rå for ein folkesetnad med liten tilgang på frukt og grønsaker.
Kvalrosstøyttenner av elfenbein og bardane til grønlandskvalar blir også nytta til å laga kunst. Bruken av desse sensitive materiala følgjer med praksisen med å nytte alt frå dyr ein har felt. Det finst vernande retningsliner for fangst av kvalross og kval.
Iñupiatfolk et fleire ulike bærtypar og kan blanda dei med talg til ein tradisjonell dessert. Dei kan også blanda bæra med nyper og ein type krossved, Viburnum trilobum, og koka dei til ein sirup.
Kultur
Iñupiatfolk har både levd nomadiske og bufaste liv. Nokre landsbyar i buområdet deira har vore folkesette i over 10 000 år.
Iñupiat Ilitqusiat er eit sett verdiar som definerer iñupiatfolk. Ho blei laga av eldre i Kotzebue i Alaska, men liknande verdiar er også blitt uttrykte av andre iñupiatsamfunn. Verdiane omfattar respekt for eldre, hardt arbeid, jaktlukke, familieroller, humor, respekt for naturen, kjennskap til slektstreet, respekt for andre, deling, kjærleik for barn, samarbeid, konfliktunngåing, ansvar for stammen, beskjedenheit og andelegheit.
Det finst eit institutt for høgare utdanning knytt til iñupiatkultur, Iḷisaġvik College i Utqiaġvik.
Nalukataq er ei vårhøgtid knytt til kvalfangst blant iñupiatfolk. Høgtida feirer tradisjonell kvalfangst, og ærer ånda til kvalen som gav kroppen sin for å fø heile landsbyar. Kvalånda blir æra av dansegrupper frå heile nordområdet, som framfører songar og dansar. Ved denne feiringa er teppekast ein viktig aktivitet.
Nyare saker
I nyare tid har iñupiatfolk blitt stadig meir uroa over at global oppvarming kan medføra klimaendringar som truger det tradisjonelle levesettet deira. Den varmande trenden i Arktis påverkar livsstilen deira på fleire måtar, til dømes ved at sjøisen blir tynnare, slik at jakt på grønlandskval, sel, kvalross og andre tradisjonelle matkjelder blir vanskelegare ettersom det kan endra migrasjonsmønstera deira som følgjer isstraumar og gjera det farlegare for folk å ferdast på isen; varmare vintrar gjer reiser farlegare og mindre føreseielege ettersom det blir danna fleire stormar; når sjøis blir danna seinare aukar sjansen for meir flaum og erosjon langs kysten ettersom det medfører ein auke i hauststormar, noko som direkte truger mange kystlandsbyar. Inuit Circumpolar Council, ei gruppe som representerer arktiske urfolk, har hevda at klimaendringar representer eit trugsmål mot menneskerettane deira.
Ved folketeljinga i 2000 var talet på iñupiatfolk i USA over 19000. Dei fleste av dei budde i Alaska.
Iñupiat Nunaat (iñupiatområde)
North Slope Borough: Anaktuvuk Pass ( Anaqtuuvak, Naqsraq ), Atqasuk ( Atqasuk ), Utqiaġvik ( Utqiaġvik, Ukpiaġvik ), Kaktovik ( Qaaktuġvik ), Nuiqsut ( Nuiqsat ), Point Hope ( Tikiġaq ), Point Lay ( Kali ), Wainwright ( Ulġuniq ) Northwest Arctic Borough: Ambler ( Ivisaappaat ), Buckland ( Nunatchiaq, Kaŋiq ), Deering ( Ipnatchiaq ), Kiana ( Katyaak, Katyaaq ), Kivalina ( Kivalliñiq ), Kobuk ( Laugviik ), Kotzebue ( Qikiqtaġruk ), Noatak ( Nuataaq ), Noorvik ( Nuurvik ), Selawik ( Siilvik, Akuligaq ), Shungnak ( Isiŋnaq, Nuurviuraq ) Nome Census Area: Brevig Mission ( Sitaisaq, Sinauraq ), Diomede ( Iŋalik ), Golovin ( Siŋik ), Koyuk ( Kuuyuk ), Nome ( Siqnazuaq, Sitŋasuaq ), Shaktoolik ( Saqtuliq ), Shishmaref ( Qigiqtaq ), Teller ( Tala, Iġaluŋniaġvik ), Wales ( Kiŋigin ), White Mountain ( Natchirsvik ), Unalakleet ( Uŋalaqłiq )
Îles éparses
Îles éparses (fullt namn på fransk (Les) îles éparses de l'océan Indien, 'spreidde øyar i Indiahavet') er ein fransk eigedom i Indiahavet som omfattar fem grupper av små øyar. Dei har ingen folkesetnad, bortsett frå personell på meteorologiske stasjonar.
Oversyn
Tre av øyane, Bassas da India, Juan de Nova og Europaøya, ligg i den sørlege delen av Mosambikkanalen. Glorieusesøyane ligr også i Mosambikkanalen, men i den nordlege delen, aust for Komorane. Tromelinøya ligg rundt 400 kilometer aust for Madagaskar.
Administrasjon og bruk
Sidan 3. januar 2005 har Îles éparses blitt administrert på vegner av Frankrike av administrasjonen for Dei franske sørterritoria (TAAF — les Terres australes et antarctiques françaises), basert på Réunion. Îles éparses var tidlegare under administrasjon av prefekten i Réunion, sidan Madagaskar fekk sjølvstende i 1960. Sidan 21. februar 2007 har Îles éparses utgjort det 5. distriktet av Dei franske sørterritoria.
Øyane er klassifiserte som naturvernområde. Alle øyane bortsett frå Bassas daå India har ei flystripe på over 1000 meter. Frankrike har ein militær garnison på rundt 14 mann på kvar av øyane i Mosambikkanalen som Madagaskar gjer krav på.
Krav på øyane
Mauritius, Komorene, Seychellane, og Madagaskar nektar for at Frankrike har overhøgd over øyane. Mauritius gjer krav på Tromelinøya; Komorane og Seychellane gjer krav på Glorieusesøyane og Madagaskar gjer krav på dei andre øyane i Mosambikkanalen. I Mosambikkanalen ligg òg Banc du Geyser, som b;eo annektert av Madagaskar i 1976. Frankrike ser enno på Banc du Geyser som ein del av Îles éparses.
Frankrike gjer òg krav på ei økonomisk sone på 200 nautiske mil rundt kvar av dei små øyane i Îles éparses, som saman med krava på økonomiske soner rundt Réunion og Mayotte totalt utgjer over ein million kvadratkilometer i den vestre delen av Indiahavet. Det er betydeleg overlapping mot dei økonomiske sonene til nabostatane.
Nitzan
Historie
Den første busetnaden som låg her var kibbutzen Nitzanim i 1943. Kibbutzen vart grunnlagd etter Jewish National Fund kjøpte landområdet og eit stort hus som berre vart kalla «herskapshuset» i 1942. Dei første innbyggjarane var immigrantar, somme var Holocaust-overlevande. Han tok seinare i mot fleire immigrantar frå Polen og Romania. Kibbutzen vart erobra av Egypt under den arabisk-israelske krigen i 1948, men teken attende av Israel mot slutten av krigen. Kibbutzen vart så flytta fleire kilometer lenger sør.
I 1995 hadde Nitzan eit folketal på 105. Han opplevde ein stor vekst i midten av 2000-åra då fleire familiar flytta hit då dei vart evakuerte frå Gush Katif under den israelske tilbaketrekkinga frå Gaza. 500 mobile heimar vart bygd aust i Nitzan (eit område som vart kalla Nitzan Bet).
Makroklima
Makroklima er eit omgrep for det generelle klimaet over større område, og klima slik ein vanleg oppfattar det. Jamfør mikroklima og mesoklima.
Makrometeorologi
Makrometeorologi er studiet av dei storstilte fenomena i atmosfæren, som til dømes det globale sirkulasjonsmønster og dei herskande vêrtypane. Makrometeorologi omfattar òg studiet av ekstratropiske lågtrykk, høgtrykk, frontarar og liknande. Det vert i den samanhengen gjerne snakka om synoptisk skala. Storleiksordenen for meteorologiske makrofenomen kan vere rekna som 100–10 000 km. Dei kan vara i nokre dagar til fleire veker.
Kjelder
. Fri artikkel.
Mount Raymond
Mount Raymond er eit fjell, 2820 moh, som ligg på den sørlegaste ryggen i Grosvenor Mountains, 2,5 nautiske mil (4,6 km) søraust for Mount Cecily. Det vart oppdaga av Ernest Shackleton under den britiske antarktiskekspedisjonen (1907–09), som namngav fjellet etter den eldste sonen sin. Plasseringa stemmer med plasseringa på kartet til Shackleton, men fjellet ligg ikkje i Dominion Range som han trudde, men er skild frå denne fjellkjeda av Millbreen.
Benxi
Benxi (kinesisk: 本溪; pinyin: Běnxī), er eit kinesisk byprefektur aust i provinsen Liaoning i Kina. Byprefekturet, som i aust grensar mot provinsen Shenyang, har eit areal på 8 411 km² og hadde litt over 1, 7 millionar ibuarar i 2010.
Næring
Hovudnæring i byprefekturet er tungindustrien basert på store jarn- og kolgruver. Byen Benxi vart grunnlagt som eit metallurgisk senter i 1915, og framstiller i dag årleg millionar av tonn med stål og jarn. Også uran vert utvunne i området. Grunna dei store smelteverka er byen mykje plaga av luftureining.
Samferdsle
Benxi ligg på jarnbanelinja mellom Shenyang og Nord-Korea.
Historie
Verdas største ulukke i ei kolgruve fann stad i Benxi 26. august 1942. 1 519 arbeidarar omkom då i ein kolstøveksplosjon.
Tom Erik Olsen
Tom Erik Olsen er ein norsk tidlegare ishockeyspelar. Han spelte for Storhamar Dragons frå 1990 til 2006.
Fylkesveg 611 (fleirtyding)
Fylkesveg 611 finst i fleire fylke i Noreg:
Turkestantulipan
Turkestantulipan (Tulipa turkestanica) er ei plante i tulipanslekta i liljefamilien. Arten kjem frå Sentral-Asia aust til Sinkiang i Kina.
Maksimumstemperatur
Maksimumstemperatur er den høgaste temperaturen i løpet av eit visst tidsrom, til dømes eit døgn. Det kan målast ved hjelp av eit maksimumstermometer eller eit ekstremtermometer.
Turkestantulipan
I Noreg er arten ein framandart som er innført som prydplante og som vart funnen forvilla i Granvin i Hordaland i 2020.
Rekursivt nummererbare språk
I matematikk, informatikk og logikk er eit rekursivt nummererbart språk (òg kalla turinggjenkjenneleg språk) eit språk som kan kjennast att av ei turingmaskin. Sagt på ein annan måte, viss det eksisterer ei turingmaskin som vil kunne ta alle gyldige strengar for det gjevne språket. Ein annan ekvivalent definisjon på det er viss språket er ei rekursivt nummererbar delmengde av mengda av alle moglege ord over alfabetet av språket.
I Chomskyhierarkiet er turinggjenkjennelege språk kjende som type-0 språk og utgjer det ytste laget i hierarkiet. Det tyder at alle regulære språk, kontekstfrie språk, kontekstsensitive språk og rekursive språk er turinggjenkjennelege.
Døme
Stoppeproblemet er turinggjenkjennelig, men ikkje turingavgjerbart. Det tyder altså at ein kan laga ei turingmaskin som tek ei turingmaskin N som input og som aksepterer om N stoppar. Men det finst inga turingmaskin som avgjer om N vil stoppa eller ikkje. Då ville det òg vore turingavgjerbart.
Eit anna velkjent døme på eit turinggjenkjennelig språk er korrespondanseproblemet til post. Dette er heller ikkje turingavgjerbart fordi det finst inga turingmaskin for å avgjera problemet, med mindre det er over eit alfabet av berre eit einskilt symbol.
Eigenskapar
Turinggjenkjennelege språk er lukka under dei følgjande operasjonane. Det vil altså seia at for to turinggjenkjennelege språk L og P, så vil resultatet av operasjonen framleis vera eit turinggjenkjenneleg språk.
Fylkesveg 4688
Fylkesveg 4688 går mellom Nesheim på Bjergøy og Helgøy ferjekai på Helgøy i Stavanger.
Før Sjernarøybrua opna i 2010 blei Nesheim ferjekai tent av ferjene på fylkesveg 519. Strekninga mellom Nord-Talgje og Helgøy kai var tidlegare fylkesveg 618.
Fram til 2019 hadde vegen nemninga fylkesveg 611 i Rogaland. Den tidlegare fylkesveg 617 i Rogaland blei del av vegen.
After Hours av The Velvet Underground
«After Hours» er ein song frå 1969 skriven av Lou Reed og framført av The Velvet Underground. Han er den tiande og siste songen på det sjølvoppkalla, tredje albumet deira. Han er ein av få songar med solovokal av trommeslagaren Maureen Tucker, sidan Lou Reed meinte songen var «så uskuldig og rein» at han ikkje kunne syngje songen sjølv. Tucker vert akkompagnert av akustisk gitar og bass. Tekststilen og musikken kan minne om ein Tin Pan Alley-song frå 1930-åra. .
Songen vart sidan spelt inn på ny av Maureen Tucker i lag med The Changelings i 2002. Han vart gjeven ut på singel i lag med «I'm Sticking with You».
Musikkvideo
I 2014 heldt Universal Music Enterprises ein konkurranse i samarbeid med Genero om å få laga ein offisiell musikkvideo for songen. Frå 120 innsendte forslag, vart videoen til Choking Monkey Productions vald ut som vinnar og sidan lasta opp på Velvet Underground Vevo YouTube-kanalen.
HaGoshrim
HaGoshrim (hebraisk skrift, tyder Brubyggjarane) er ein kibbutz på Galileastripa nord i Israel, 5 km aust for Kiryat Shmona. Kibbutzen ligg like ved Hurshat Tal nasjonalpark og vert kryssa av sideelvar til Jordanelva, Hatsbani, Dan og Banias. Han er ein del av Øvre Galilea regionale kommune.
Historie
Kibbutz HaGoshrim vart grunnlagd i 1948, hovudsakleg av jødiske immigrantar frå Tyrkia. Kibbutzen vart delvis grunnlagd på landområdet til den palestinske landsbyen al-Khisas, Kibbutzen opna eit hotell i herskapshuset til emir Faour, høvdingen for al-Fadel-stamma, som landsbybuarane arbeidde for som forpaktarar.
Kjelder
''
Kviterussland i Junior Eurovision Song Contest
Belarus debuterte i Junior Eurovision Song Contest i 2003 i København i Danmark, med songen «Tantsuj», framført på belarusisk av Volha Satsuik. Belarus er, saman med Nederland, dei einaste landa som har delteke i alle tevlingane i Junior Eurovision Song Contest. Bidraga vart valde gjennom ei nasjonal finale, arrangert av den belarusiske kringkastaren Belaruskaja Tele-Radio Campanija.
Belarus har, i likskap med Malta, vunne Junior Eurovision Song Contest to gongar. Fyrste gongen dei vann var i 2005, med songen «My vmeste», framført på russisk av Ksenija Sitnik. To år seinare, i 2007, vann dei med songen «S druzjami», framført på russisk av Aljaksej Zjyhalkovitsj.
Belarus har arrangert tevlinga to gongar, begge gongane i Minsk Arena i Minsk. Fyrste gongen var i 2010 og andre gongen var i 2018. Helena Meraai, som deltok i tevlinga i 2017, var ein av tre programleiarar i 2018. 20 land deltok i tevlinga, det høgste talet deltakande land i historia til tevlinga.
Lars Bergseng
Lars Bergseng er ein norsk tidlegare ishockeyspelar. Han spelte for Furuset Ishockey, Vålerenga og Storhamar IL.
Kármánlinja
Kármánlinja er ei teoretisk definert grense i ei høgd på 100 km over havoverflata, meint som ein definisjon av skiljet mellom jordatmosfæren og verdsrommet utanfor. Om lag i denne høgda er atmosfæren så tynn at det teoretisk sett ikkje er mogleg å nytte fly. I røynda er difor Kármánlinja ei klassifisering av kva fly maksimalt kan yte for å oppnå store høgder. Slik definerer Kármánlinja skiljet mellom kva som er å rekne som luftfart og kva som er å rekne for romfart, sjølv om linja ligg langt høgare enn kva både vanlege fly og ballongar kan nå opp til, og eit godt stykkje under den grensa satellittar kan gå problemlaust i bane ikring jorda i.
Kármánlinja er fastsett av Fédération Aéronautique Internationale (FAI), og har fått namn etter Theodore von Kármán (1881-1963), av di han har gjeve viktige bidrag til utviklinga av definisjonen av denne grensa.
Vikram Samvat
Vikram samvat er ein av fleire hindukalendrar som blir brukt i India og Nepal. Den vart grunnlagt i år 58 f.Kr. av kong Vikramaditya av Ujjain.
Kalenderen er basert på rørslene til sola og månen. Det er tolv månader i året og kvar månad blir rekna frå ein fullmåne til den neste. Kvar månad er ca. 29 dagar. Dette fører til at året blir ti eller elleve dager kortare enn solåret. For å korrigere for dette blir det lagt til ein ekstra månad.
For å konvertere eit årstal i vikram samvat til eit årstal i den gregorianske kalenderen så må ein trekke frå 57 eller 58. Ein trekk frå 57 dersom den aktuelle datoen er mellom starten på hinduåret og slutten på året i den gregorianske kalenderen, og 58 ellers.
Annendagsfesten
Annendagsfesten er namnet på ei norsk diktsamling av Ingeborg Refling Hagen. Boka kom ut i 1938. Samlinga har namn etter titteldiktet, og er ein av dei mest politiske diktsamlingane i Refling Hagens forfattarskap.
Cape McNab
Cape McNab er eit nes (350 m) heilt sør på Buckle Island i Ballenyøyane. Det er kalla opp etter John McNab, som var førstestyrmann på skonnerten Eliza Scott og som skisserte Ballenyøyane då dei vart oppdaga av John Balleny i 1839.
Mount Southwick
Mount Southwick er eit fjell (3280 moh) nær sørenden av Sentinel Range i Ellsworth Mountains i Antarktis, som ligg 17 km sør-søraust for Mount Craddock. Fjellet ligg oppom Bolgradbreen i nordvest, Kornickerbreen i aust og Sirmabreen i sørvest.
Fylkesveg 616 i Rogaland
Fylkesveg 616 i Rogaland går mellom Eik og Eik kai i Finnøy kommune. Vegen er 450 meter lang.
Rugate Ridge
Rugate Ridge er ein høg, austovergåande rygg mellom Green- og Evansbreen på austsida av Graham Land. Han vart kartlagt av Falkland Islands Dependencies Survey (FIDS) i 1955. Han fekk dette namnet av United Kingdom Antarctic Place-Names Committee (UK-APC) fordi mange små ryggar og utstikkarar dannar ryggen («rugate» tyder «fura» eller «rygga»).
A Session with The Dave Clark Five
A Session with The Dave Clark Five er det debutalbumet til The Dave Clark Five i Storbritannia, gjeve ut i 1964.
Khentkaus III
Khentkaus III var ei gemalinne frå oldtida i Egypt som levde i det femte egyptiske dynasti. Ho var truleg kona til farao Neferefre, og dimed også mor til farao Menkauhor Kaiu.
Den 4. januar 2015 annonserte egyptiske myndigheiter at ei gruppe tsjekkiske arkeologar hadde funne grava hennar. Før oppdaginga var eksistensen av Khentkaus III ukjend, ifølgje den egyptiske antikvaren Mamdouh Eldamaty. To tidlegare egyptiske gemalinner med same namn er tidlegare identifisert.
A Session with The Dave Clark Five
Ti av tolv songar på albumet vart gjevne ut på det andre DC5-albumet i USA, The Dave Clark Five Return!. Dei to siste songane («She's All Mine» og «Time») var alt gjevne ut på debutalbumet deira i USA, Glad All Over.
Khentkaus III
Gravkammer
Gravkammeret til Khentkaus III — merka med AC 30 — vart avdekka i Abusir, Egypt, der det finst fleire pyramidar dediserte til faraoar i det femte dynastiet, inkludert Neferefre. Gravkammeret vart funne i nærleiken av Neferefre si grav av tsjekkiske arkeologar, leia av Miroslav Bárta ved Karlsuniversitetet i Praha, med egyptisk samarbeid. Namnet og rangen til Khentkaus var inngravert i dei inste veggane av kammeret, og er truleg gjort av byggjarane. Relieffane identifiserte Khentkaus III som både «kona til kongen» og «mor av kongen», som tydar på at sonen inntok trona. Statuettar, 24 reiskapar av kalkstein og fire reiskapar av kopar vart funne i grava. Grava er datert til midten av det femte dynastiet.
A Session with The Dave Clark Five
Medverkande
The Dave Clark Five
Arne Øien
Arne Øien, fødd i Oslo, var ein norsk økonom og politikar for Arbeidarpartiet.
Arne Øien var statsråd i olje- og energidepartementet (olje- og energiminister) i perioden 9. mai 1986 til 16. oktober 1989 i Gro Harlem Brundtland si andre regjering.
Han var statssekretær ved statsministeren sitt kontor i 1981, i Gro Harlem Brundtland si første regjering.
Utdanning og yrkeskarriere
Arne Øien vart utdanna som cand.oecon. i 1954. Han arbeidde i Statistisk sentralbyrå frå 1955 til 1970, og vart tilsett som ekspedisjonssjef i Finansdepartementet frå 1971. Denne jobben hadde han til 1978 då han vart økonomisk rådgjevar for finansministeren. Frå 1980 til 1990 var han direktør for Statistisk sentralbyrå. Han vart så finansråd i Finansdepartement 1990 til 1995.
Øien var styremedlem i Arbeiderbladet frå 1981 til 1986 og i Oslo Sporveier frå 1996 til han døydde.
Lai da Curnera
Lai da Curnera er eit reservoar i kommunen Tujetsch i Graubünden i Sveits. Reservoaret er knytt til Lai da Sontga Maria og Lai da Nalps i nabodalane. Innsjøen har eit volum på 41,1 mill. m³ og eit overflateareal på 0,81 km².
Alle elvane i området vert avleidd til reservoaret. Vorderrhein, den øvste delen av Rhinen, passerer berre 2 km nord for innsjøen.
Sponholz Peak
Sponholz Peak er eit skarpt fjell, 1730 moh, som ligg 4,5 km sør for Moulder Peak i Liberty Hills i Heritage Range i Antarktis. Det vart namngjeve av Advisory Committee on Antarctic Names (US-ACAN) etter Martin P. Sponholz, ein meteorolog i United States Antarctic Research Program (USARP) som overvintra ved Plateau-stasjonen i 1966.
Hulata
Hulata (hebraisk skrift ) er ein kibbutz nord i Israel. Han ligg i Huladalen, og høyrer til Øvre Galilea regionale kommune. I 2006 hadde han eit folketal på 372.
Kibbutzen vart grunnlagd i 1937 som ein fiskelandsby ein gar'in av HaMehnot HaOlim-ungdommar, og vart kalla opp etter Huladalen. Etter dreneringa av Hulamyrene skifta innbyggjarane virke til jordbruk.
Dandong
Dandong (kinesisk skrift 丹東, pinyin Dāndōng) er eit byprefektur aust i provinsen Liaoning i Kina. Byprefekturet, som har eit areal på 14 981 km² og i 2010 hadde vel 2,4 millionar ibuarar, har ei lengre grense mot Nord-Korea i aust, dit prefekturet har brusamband over grenseelva Yalu. Sørdelen av Dandong ligg ved kysten av Gulehavet.
Byprefekturet Dandong omfattar tre distrikt (区 qū), to byfylke (市 shì) og eitt autonomt fylke (自治县 zìzhìxiàn).
Næringsliv
Viktigaste næringsgreinene er produksjon av papir, eikebladsilke, kjemikaliar, medisinar, maskinar, sement og gummivarer. Supungdemninga ved Yalu genererer kraft til industrien i Dandong.
Samferdsle
Dandong har sidan 1907 hatt togsamband med Shenyang og Nord-Korea.
Historie
Byen Dandong vart grunnlagt under Ming-dynastiet og utvikla seg til eit viktig handelsknutepunkt mellom Kina og Korea.
Under den første sino-japanske krig (1894-95) vart området, då kalla Andong, raskt okkupert av japanske styrkar. Dandong vart i 1907 opna som traktatshamn for utanlandske statsmakter og handelsselskap. Under Mandsjukuo-æraen var provinsen Andong, ein av fjorten provinsar som vart etablert i den japansk-kontrollerte marionettstaten.
Mount Reid
Mount Reid er eit markant, hovudsakleg isfritt fjell, 3315 moh, som ligg like aust for toppen av Cleavesbreen i Holland Range. Det vart oppdaga av Nimrod-ekspedisjonen (1907–09) og kalla opp etter Alfred Reid, leiar på ekspedisjonen.
Rock & Roll Rebels
Rock & Roll Rebels er det tolvte studioalbumet til John Kay og Steppenwolf. Det kom ut i 1987 på Qwil.
Albumet kom ut på ny i 1996 som Feed the Fire, i ei remiksa form på Winter Harvest. Nyutgjevinga inneheldt ikkje «Turn Out The Lights» og «Give Me Life,» men la til to nye songar, «Feed the Fire» og «Bad Attitude».
Pønkkultur
Punk- eller pønkkulturen er ein subkultur som er sentrert kring punkrock-musikk, og omfattar ei lang rekkje ideologiar, motar og uttrykksformer, som visuell kunst, dans, litteratur og film. Subkulturen er stort sett kjenneteikna ved eit anti-etablissement-syn og fremjing av individuell fridom. Punkkulturen er sentrert kring ein høglydt, aggressiv rockesjanger, punkrocken. Han vert vanlegvis spelt av små band som består av ein vokalist, ein eller to gitaristar, ein bassist og ein trommeslagar.
Cape Smyth
Cape Smyth er det sørlegaste punktet på Sturge Island i Ballenyøyane. I 1841 såg kaptein James C. Ross mot Sturge Island frå lang avstand, og trudde det var tre øyar. Han kalla den sørlegaste «Smyth Island» etter venen, kaptein William Henry Smyth, som var leiar i Royal Astronomical Society. Feilen til Ross vart oppdaga i 1904 av kaptein Robert F. Scott, som gav dette namnet til det sørlegaste punktet på Sturge Island.
Pønkkultur
Det finst ei lang rekkje punkmotar med klede (som T-skjorter med støytande motiv eller tekst, skinnjakkar, Doc Marten-støvlar etc.), frisyrar (som hår med sterke fargar, piggsveis og hanekam etc.) kosmetikk, tatoveringar, smykke og endringar av kroppen. Tidleg punkmote bestod ofte av kvardagslege ting som t-skjorter, skinnjakke (ofte dekorert med ein måla bandlogo, pins og merke og naglar) og skotøy som Converse-sko, skatesko, creepers eller Dr. Martens-støvlar. Hardcore punk-fans hadde ein enklare stil med t-skojrte, jeans, kampstøvlar eller sneakers og crewcut-frisyre. Kvinner i hardcore-miljøet gjekk som regel med maskuline klede.
Rutelilje
Rutelilje (Fritillaria meleagris) er ei plante i ruteliljeslekta i liljefamilien. Arten kjem frå Europa.
I Noreg er arten ein framandart som er innført som prydplante og som først vart funnen forvilla i 1847. Arten er bufast, men sjeldsynt, og er kjend frå Ringsaker og spreidde stader i kyststrøk frå Østfold til Trondheim. I Framandartslista 2018 er arten registrert med låg risiko (LO).
Davos-sjøen
Davos-sjøen (tysk Davosersee) er ein liten naturleg innsjø i Davos i Sveits. Han har eit overflateareal på 0,59 km² og ei største djupne på 54 m. Han får vatn frå Flüelabach, Totalpbach og andre fjellbekkar, og vert nytta som vasskraftsreservoar. Vatnet renn derfor ikkje lenger ut i Landwasserelva, men gjennom ein kanal til Landquart-elva ved Klosters.
Kamtsjatkarutelilje
Kamtsjatkarutelilje (Fritillaria camschatcensis) er ei plante i ruteliljeslekta i liljefamilien. Arten kjem frå nordaustlege Asia og nordvestlege Nord-Amerika.
Cutler Stack
Cutler Stack er ein holme som strekkjer seg 170 gonger 150 meter og med ei høgd opp mot 16 moh, utanfor Nedelya Point sør for Barclay Bay vest på Livingston Island i Sør-Shetlandsøyane i Antarktis. Området vart vitja tidleg på 1800-talet av engelske og amerikanske selfangarar.
Holmen er kalla opp etter kaptein Benjamin Cutler, deleigar av den amerikanske briggen «Frederick» som vitja området i 1820-21, o kaptein på selfangsskuta «Free Gift» som vitja området i 1821-22. Namnet hans finst innskoren på eit kvalbein som vart grave ut frå ei stein hytte på Byers Peninsula av ei gruppe frå FIDS i 1957-58.
Cutler Stack ligg 300 meter nord-nordvest for Nedelya Point, 2,8 km aust-nordaust for Lair Point og 4,72 km sørvest for Rowe Point.
Enrique Castro
Enrique Castro González, betre kjend under kallenamnet Quini, var ein spansk fotballspelar frå Oviedo som i 1982 vart matchvinnar for FC Barcelona i finalen i cupvinnarcupen. Han var angrepsspelar i Sporting Gijón i til saman 15 sesongar og fire i Barcelona.
Klubbspel
Quini fekk proffkontrakt med Sporting Gijón i 1968, ein klubb som rykte opp i den spanske toppserien i 1970. Både i 1974, 1976 og 1980 vart han toppskårar i serien. Sommaren 1980 vart han overført til FC Barcelona og heldt fram spansk toppskårar i 1981 og 1982. Den 1. mars 1981 vart Quini kidnappa av to menn med revolverar. Fyrst 25 dagar seinare vart han sett fri, utan fysiske skadar. Den 18. juni same året gav han Barcelona leiinga 1-0 og 2-1 då laget vann 3-1 over nettopp Sporting Gijón i den spanske cupfinalen. Våren etter vart han matchvinnar då Barcelona vann 2-1 mot Standard Liège i finalen i cupvinnarcupen, ein kamp som fann stad på Barcelona si heimebane Camp Nou.
Etter fire sesongar i Barcelona gjekk Quini tilbake til Sporting Gijón og var aktiv i laget til 1987. Quini skåra 165 mål for Sporting og er tidenes flittigaste målskårar for laget. Han stod for til saman 219 mål i spansk toppserie.
Landslagsspel
Quini debuterte som innbytar for Spania 28. oktober 1970, skåra det andre målet då heimelaget i Zaragoza vann 2-1 over Hellas i ein vennskapskamp. Den 29. mars 1978 var han kaptein for dagen då Spania møtte Noreg på hans heimebane i Gijon. Han takka for tilliten og skåra det fyrste målet i ein kamp som enda 3-0. Quini deltok både i Fotball-VM 1978, EM 1980 og VM 1982, utan å få så mykje speletid. Landslagstida enda under 1982-VM på spansk heimebane. Han stoppa på 35 kampar og 6 mål.
Hetty Rock
Hetty Rock er den største of fleire holmar i Walker Bay utanfor John Beach vest på Livingston Island i Sør-Shetlandsøyane i Antarktis. Området vart vitja tidleg på 1800-talet av engelske og amerikanske selfangarar.
Holmen er kalla opp etter den britiske selfangstskuta «Hetty» under kaptein Ralph Bond som opererte i Sør-Shetlandsøyane i 1820-21.
Øivind Løsåmoen
Øivind Løsåmoen er ein norsk tidlegare ishockeyspelar. Han representerte Vålerengens Idrettsforening, Furuset Idrettsforening, Storhamar Idrettslag og Sportsklubben Djerv i Bergen.
Sertavulpasset
Servatulpasset var staden der den tysk-romerske keisar Fredrik I Barbarossa kryssa Taurusfjella under det tredje krosstoget før han drukna i elva Calycadnus (i dag Göksu) i 1190.
Johann Peter Salomon
Johann Peter Salomon (døypt 20. februar 1745 i Bonn; i London) var ein tysk fiolinist, komponist og konsertorganisator.
Liv og virke
Salomon spelte i ulike tyske hofforkester før han i 1781 flytta til London. Han spelte først i kvartettar, men bygde seg opp som impresario og fekk etterkvart stor tyding for musikklivet i byen.
I 1790 var Salomon i Wien der han gav Joseph Haydn eit lukrativt tilbod som innebar at Haydn oppførte dei nye symfoniane sine med stort orkester i London. Den 58 år gamle Haydn var på det tidspunktet pensjonert etter at Esterhazy sitt hofforkester var blitt nedlagt, så han slo til på tilbodet, noko som viste seg å bli ein stor økonomisk og kunstnarisk suksess for han. Under det fyrste London-opphaldet skreiv og uroppførte Haydn symfoniane nr. 93 til 98, under det andre symfoniane nr. 100 til 104 Alle ber derfor tilnamnet London-symfoniane, men dei siste blir i blant òg kalla Salomon-symfoniene. Nemninga stammar ikkje frå Haydn sjølv.
Salomon var fiolinsolist under uroppføringa av Haydn sin Sinfonia Concertante i B-dur for fiolin, cello, obo og fagott, opus 84, Hob. I:105 (1792), som Haydn skreiv og oppførte under det fyrste London-opphaldet.
Beethoven- og Salomon-familiene var naboar og venner i Bonn. Salomon flytta frå Bonn før Ludwig van Beethoven blei fødd, men dei blei kjende med kvarandre då Salomon vitja heimbyen. I eit brev frå 1815 forhøyrer Beethoven seg med Salomon om han kan formidla kontakt med ein London-forlegger.
Salomon døydde av skadar han fekk etter eit fall frå hest august 1815. Han blei gravlagd i Westminster under stor publikumsdeltaking.
Dittligsee
Dittligsee er ein innsjø i kantonen Bern i Sveits, nær Blumenstein og Wattenwil. Han har eit overflateareal på 6,02 hektar.
Mount Sporli
Mount Sporli er eit markant fjell, 2255 moh, som ligg på austsida av toppen av Driscollbreen i Pioneer Heights i Heritage Range. Det vart namngjeve av den geologiske gruppa frå University of Minnesota som vitja desse fjella i 1963–64 etter Bernhard N. Sporli, ein geolog i gruppa. Mount Sporli vart klatra for første gongen den 17. desember 2011 av Simon Abrahams, Ralf Laier og Todd Passey.
Nunatsiavut
Nunatsiavut er eit sjølvstyrande inuittområde på Labrador-halvøya i Newfoundland and Labrador i Canada. Namnet tyder 'det vene landet vårt' på inuktitut.
Fernando Mendes
Fernando Mamede Mendes var ein portugisisk fotballspelar frå Seia som vann cupvinnarcupen 1964 med Sporting Lisboa.
Nunatsiavut
Geografi
Nunatsiavut er det sørlegaste anerkjende inuitterritoriet i Canada. Det omfattar området rundt Hamilton Inlet og kystlina nordover til eit punkt sør for Davis Inlet; Mulligan-elva er også ei del av grensa. Området omfattar også land nord for Notakwanonelva, og går så langt nord som Cape Chidley.
Fernando Mendes
Mendes spelte på Sporting Lisboa i 12 år frå 1956. Midtbanespelaren var med å vinne den portugisiske toppserien i 1958 og på ny i 1962. I 1963 var han med då Sporting vann den spanske cupen for sjette gong, etter finalesiger 4-0 over Vitoria Setubal. Sesongen etter tok Sporting seg til finalen i cupvinnarcupen, ei turnering laget vann etter fyrst 3-3 og så siger 1-0 i omkampen mot MTK Budapest på Heysel-stadion i Brussel.
Frå landslagdebuten i 1959 spelte Mendes 21 landskampar for Portugal til 25. april 1965. I VM-kvalifiseringskampen mot Tsjekkoslovakia i Bratislava braut han eine beinet. Etter dette kom han aldri tilbake på same nivå som før. Han fekk mindre speletid i Sporting og tok til sist ein sesong, 1968/69 i Atlético CP.
Nunatsiavut
Geografi
Nunatsiavut omfattar to geografiske regionar. Den sørlege delen husar Rigolet, Makkovik, Postville og Hopedale, og har eit folketal på 1,433 (2016). I den nordlege delen ligg Nain og Torngat Mountains National Park. Nunatsiavut ligg nær innu-busetnadane Natuashish og Sheshatshiu i tillegg til North West River, Happy Valley-Goose Bay og Cartwright. Det ligg også nær busetnadane Kuujjuaq and Kangiqsualujjuaq i Quebec.
Mount Rees
Mount Rees er eit fjell i Victoria Land i Antarktis. Det ligg på vestsida av Koettlitz Névé, 5 km sørvest for Mount Talmadge. Det vart namngjeve av Advisory Committee on Antarctic Names (US-ACAN) (1994) etter Margaret N. Rees, ein geolog ved University of Nevada. Ho utførte feltstudiar i Dei transantarktiske fjella, inkludert området kring Skeltonbreen på Hillary Coast, frå 1984 til 90.
Balkh-provinsen
Balkh er ein av 34 provinsar i Afghanistan. Han ligg nord i landet. Administrasjonssenteret er Mazar-e Sharif.
Geografi
Balkh-provinsen ligg i Nord-Afghanistan. Han har grense til Usbekistan i nord, Tadsjikistan i nordaust, Kunduz-provinsen i aust, Samangan-provinsen i søraust, Sar-e Pol-provinsen i sørvest og Jowzjan-provinsen i vest. Nesten halve provinsen er fjell eller berglendt terreng (48,7 %), medan den andre halvdelen (50,2 %) består av flate område.
Kadarim
Kadarim (hebraisk skrift, tyder Pottemakarar) er ein kibbutz nord i Israel. Han ligg nær Maghar, og høyrer til Øvre Galilea regionale kommune.
Landsbyen vart grunnlagd i 1980 nær fjellet Kadarim, som vart kalla opp etter pottemakarane i landsbyen Hananiah. Dei var kjend for keramikken sin i Talmud-tida. Fordi det låg eit steinbrot på den første staden, vart kibbutzen flytta til den noverande staden i 1987.
Somme meiner at Habakkuk er gravlagd nær Kadarim, medan andre meiner gravstaden hans er nær Hokuk eller ved Toyserkan i Iran.
Fjordane folkehøgskule
Fjordane Folkehøgskule er ein frilynt folkehøgskule som ligg på Nordfjordeid i Eid kommune i Vestland fylke. Skulen har plass til 90 elevar i året og er eigd av Eigarlaget for Fjordane Folkehøgskule.
Ekaterini Thanou
Ekaterini Thanou er ein gresk tidlegare sprintar som vart europameister på 100 meter i 2002, og vann OL-sølv i 2000 og VM-sølv i 2001 på same distansen. I alt stod ho att med fem medaljar frå dei store internasjonale meisterskapane då karrieren tok ein brå slutt. Kring opninga av Sommar-OL 2004 i Aten vekte det mykje merksemd at ho og landsmannen Konstantinos Kenteris prøvde å lure seg unna ein dopingtest, begge vart deretter utestengde frå leikane.
Aktiv
Både i VM 1995 og 1997 var Thanou svært nær ved å kvalifisere seg til finalen på 100 meter. Ho fekk sitt gjennombrot i 1998-sesongen med bronsemedalje på spesialdistansen i EM, på ny gresk rekord på 10,87 sekundar. Året ettergjekk det endå fortare då ho vann ein ny bronse i verdsmeisterskapen i Sevilla.
I dei olympiske leikane i Sydney hausten 2000 vann Thanou sølvmedaljen på 100-metere, einast Marion Jones kom i mål før henne. Etter at Jones i 2007 vedgjekk å ha brukt dopingmidlar under leikane mista ho gullmedaljen. Thanou fekk likevel ikkje rykke opp på olympiameisterplassen, som vart ståande tom.
Også i friidretts-VM 2001 vart Thanou nummer to på 100 m, ved det høve var det ukrainske Zjanna Pintusevytsj som kom i mål før henne. Derimot kom Thanou fyrst i mål og vann gullmedaljen på 100 meter under EM 2002 i München.
Thanou enda på fjerdeplass på yndlingsdistansen då VM 2003 vart avvikla i franske Saint-Denis. Ho var også i fremste favorittsjiktet på 100 m før Sommar-OL 2004 på gresk heimebane, då ho vikla seg inn i ei hårreisande historie om ei motorsykkelulukke straks før OL-elden skulle tennast.
Doping
Thanou vart utestengd i to år etter at ho ikkje stilte på ein dopingtest framom OL i Aten i 2004. Ho kom ikkje tilbake på friidrettsbanen.
NunatuKavut
NunatuKavut (inuktitut ᓄᓇᑐᑲᕗᑦ) er eit ikkje-anerkjend inuittisk territorium i Labrador-regionen. NunatuKavut-folk (også kalla Inuit-Metis eller Labrador Metis) er direkte etterkomarar etter inuittar som budde sør for Churchillelva eller Grand River før europeisk kontakt, med europeisk påverknad frå baskiske og franske kvalfangarar.
Nunatuĸavut eller NunatuKavut tyder 'vårt eldgamle land' på den gamle inuttut-dialekten til NunatuKavummuit-folk. Nunatuĸavut-regionen omfattar sørlege Labrador, frå Grand River sør til Lodge Bay og vest til den offisielle grensa mellom Quebec og Labrador. Området der ein bruker land er meir omfattande.
Jon Magne Karlstad
Jon Magne Karlstad er ein norsk tidlegare ishockeyspelar. Han representerte Vålerengens Idrettsforening. Han spelte 61 offisielle OL- og VM-kampar for det norske hockeylandslaget og 518 kampar i den norske Eliteserien for Vålerenga som han vann sju norgemeisterskap med (1982, 1985, 1987, 1988, 1991, 1992 og 1993). Han vart vald til årets spelar i 1992.
Karlstad deltok i vinter-OL for Noreg i 1984 og 1992.
Johan Øian
Johan Øian var ein norsk pianist, arrangør og komponist. Han avla organisteksamen ved Trondhjems Musikkskole med Oscar Skau som lærar. Forutan konsertoppdrag, mellom anna med Filharmonisk Selskaps Orkester, arbeidde han som musikar i NRK, der han starta i Kringkastingsorkesteret i 1946 og virka som orkesterpianist og akkompagnatør fram til han døydde. Han improviserte klaverovergangar i direktesending ved den vekentlege Meloditimen med Kringkastingsorkestret og Øivind Bergh som dirigent og programleiar. Vidare akkompagnerte og arrangerte han populærmusikk og komponerte fleire stykke for piano og orgel. Mest kjend er melodiane til Øien til fleire populære barneviser, mellom anna «Noen barn er brune» for Barnetimen, og «Nøtteliten», «Helene Harefrøken» og «Bolla Pinnsvin» til tekstar av Alf Prøysen, innspelt med hans eige ensemble i 1955. Hans «Festmarsj» og «Melodie Beguine» har oppnådd stor popularitet og er spelt inn med Kringkastingsorkestret og Øivind Bergh.
Ziganapasset
Ziganapasset (tyrkisk Zigana Geçidi) er ein fjellovergang i Dei pontiske fjella i provinsen Gümüşhane nær grensa til provinsen Trabzon nordaust i Tyrkia. Passet ligg 2032 meter over havet langs D-885 og Europaveg 97, 60 km frå Gümüşhane og 120 km frå Trabzon ved kysten av Svartehavet. Passet er dekt av snø fem månader av året.
Ziganatunnelen under passet, 1795 meter over havet, er 1702 meter lang og er ein av dei lengste tunnelane i landet.
Landsbyen Zigana, ligg 3,5 km sørvest for tunnelen og er eit populært skiområde. 25. januar 2009 tok eit snøras livet av 11 turgåarar ved Ziganafjellet.
Klistremerke
Klistremerke er eit stykke papir eller plast som er påtrykt bilete eller tekst og utstyrt med lim på baksida. Bak er det vanlegvis òg eit beskyttelsesark for å hindra at limet blir øydelagd før bruk. Klistremerke kan enkelt limast på ulike gjenstandar for å dekorera eller merka dei.
Nokon samlar på klistremerker og bytar dei med andre samlarar.
Typar klistremerke
Det finst ei stor mengd klistremerketypar med ulike motiv, men merka kan grovt sett delast inn i to grupper:
Decal er ei spesiell form forklistremerker eller overføringsbilete av ulikt slag. Dei kan overførast med strykejern til tøy, vætast og overførast som tynne hinner til til dømes byggesett, og lima som skiltdekor på bussar og bilar med meir.
Ruth Ridge
Ruth Ridge er ein svart, klipperik rygg som er 4,5 km lang frå nord til sør, som endar ved sørenden i eit lite fjell. Ryggen dannar sørenden av Hanroit Plateau og markerer ein retningsendring av platåkanten langs Nordenskjöld Coast på austsida av Graham Land der han snur vestover og dannar nordveggen av Drygalskibreen. Dr. Otto Nordenskjöld, leiaren for Den svenske antarktisekspedisjonen i 1901–04, gav namnet Cape Ruth, til ære for syster si, til det som såg ut som eit nes ved nordsida av Drygalskibreen. Falkland Islands Dependencies Survey (FIDS) fann i 1947 ut at det var snakk om ein rygg.
Goth-kultur
Goth-kulturen er ein moderne subkultur som finst i mange land. Han byrja i England tidleg i 1980-åra kring gothic rock-miljøet, ei sidegrein av post-punk-sjangeren. Kjende post-punk-grupper som leia fram mot den gotiske rocken var Siouxsie and the Banshees, Joy Division og Bauhaus. Goth-kulturen har overlevd lengre enn mange andre frå same tida og har fortsett med å bli meir mangfaldig. Utsjånaden og dei kulturelle tendensane er påverka av gotisk litteratur frå 1800-talet og skrekkfilmar.
Goth-kulturen har liknande musikksmak, estetikk og mote. Musikken innan goth-kulturen omfattar ei rekkje forskjellige stilartar, som gothic rock, industriell, deathrock, post-punk, darkwave, ethereal wave og nyklassisk. Klesstilane innan kulturen har variert frå deathrock-, punk- og viktoriansk stil, eller kombinasjonar av alle, som regel med mørke klede (ofte svart), bleik andletssminke og svart hår. Miljøet byrja å trekkje til seg store publikum fleire tiår etter kulturen først dukka opp. I Vest-Europa finst det store årlege goth-festivalar, hovudsakleg i Tyskland.
Allahuekber Dağları
Allahüekber Dağları (Allahüekberfjella, som tyder «Allahu akbar-fjella»), er ei fjellkjede nordaust i Tyrkia.
I 1914 under starten av første verdskrigen gjekk fjella over grensa til Russland, og det gjekk gale for ein tyrkisk armé som hadde fått ordre om å invadere Karsområdet (som då var ein del av Russland). Tusenvis miste livet i snøen i Allahüekber Dağları, sjå slaget ved Sarikamis.
Snegotin Ridge
Snegotin Ridge (bulgarsk ‘Snegotinski Rid’) er ein isdekt rygg med ei høgd opp mot over 1200 m på nordvestsida av Louis-Philippe Plateau på Trinityhalvøya i Graham Land i Antarktis. Han ligg oppom Bransfieldsundet i nord, og Prelez Gap og toppen av Maloradbreen i vest-sørvest. Snegotin Ridge strekkjer seg 6,5 km frå sørvest til nordaust, er 4 km brei, og knytt i sør til Louis-Philippe Plateau via Huhla Col.
Ryggen er kalla opp etter busetnaden Snegotin i Sør-Bulgaria.
Springer Peak
Springer Peak er eit fjell (1460 moh) som ligg heilt nord i Webers Peaks i Heritage Range i Ellsworth Mountains. Det vart kartlagd av United States Geological Survey (USGS) frå landmålingar og flyfoto tekne av U.S. Navy i 1961-66. Det vart namngjeve av Advisory Committee on Antarctic Names (US-ACAN) etter Michael J. Springer, ein fotograf på flyturane til U.S. Navy over Marie Byrd Land og Ellsworth Land i 1965-66.
Philip Øgaard
Philip Remi Øgaard er ein norsk filmfotograf.
Han har fotografert om lag 30 filmar sidan 1985 og er mellom anna ein av dei mest framtredande innan faget sitt i Noreg.
Mount Reinhardt
Mount Reinhardt er eit fjell på 1020 moh, med ein utstikkar nordaustover. Det ligg ved den nordvestre delen av Goodbreen der denne møter Rossbarrieren. Det vart oppdaga av U.S. Antarctic Service (USAS) på Flight C 29. februar-1. mars 1940, og vart namngjeven av Advisory Committee on Antarctic Names (US-ACAN) etter offiser Charles O. Reinhardt i U.S. Navy som var ingeniør for U.S. Navy Operasjon Highjump (1946–47) og ved Little America IV.
Ishockeyspelaren Øystein Olsen
Øystein Olsen  er ein norsk tidlegare ishockeyspelar. Han spelte 17 sesongar for Vålerengens Idrettsforening og er oppvaksen med Idrettslaget Manglerud Star. Han spelte 72 offisielle OL- og VM-kampar for det norske landslaget.
Catoodden
Catoodden er eit nes heilt sørvest på Bouvetøya. Det vart først kartlagd i 1898 av den tyske ekspedisjonen under Karl Chun. Den norske ekspedisjonen under kaptein Harald Horntvedt gjekk i land her frå «Norvegia» under den første Norvegiaekspedisjonen i desember 1927 og dei gav odden namn.
Rhodes Peak
Rhodes Peak er eit fjell, 780 moh, som ligg ved nordsida av munningen av Hoffmanbreen, på sjøsida av ein rygg som strekkjer seg austover frå Mount Tripp i Holland Range. Det vart namngjeve av Advisory Committee on Antarctic Names (US-ACAN) etter kapteinløytnant A.G. Rhodes i RNZN, som var øvstkommanderande på HMNZS «Pukaki», havstasjonskip mellom New Zealand og McMurdo Sound i 1964 og 1965.
Gullstjerne
Gullstjerne (Gagea lutea) er ei plante i gullstjerneslekta i liljefamilien. Arten er utbreidd i Europa og i Sentral- og Aust-Asia.
I Noreg er arten heimleg og veks helst på næringsrik leirjord. Arten er vanleg på Austlandet og nokså vanleg i kyst- og dalstrøk til Troms. I Raudlista 2021 er arten rekna som livskraftig (LC).
Raquelia Rocks
Namnet dukka først opp på eit spansk kart frå 1998.
Skjera ligg 820 meter sør-sørvest for Hespérides Point, 350 meter frå det næraste neset og 830 meter vest-nordvest for Ballester Point.